**DECIZIA ETAPEI DE ÎNCADRARE**

**PROIECT**

 Ca urmare a solicitării de emitere a acordului de mediu adresate de **S.C. MAVGO HOLDING S.R.L.,** cu sediul în Piatra Neamț, str. G-ral N. Dăscălescu, nr. 324 A, judeţul Neamţ, telefon 0740 /412887,înregistrată la A.P.M. Neamţ cu nr. 6566 din 31.08.2017, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.11.2017, că proiectul **”Proiectarea și deschiderea exploatării agregatelor minerale din perimetrul Săvinești Amonte 1, curs de apă râul Bistrița, albia minoră, centrul albiei, pentru reprofilare albie și regularizarea scurgerii”** propus a fi realizat în comunele Piatra Șoimului și Dumbrava Roșie, extravilan, **nu se supune evaluării impactului asupra mediului**.

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2, lit. c) “extracția mineralelor prin dragare fluvială sau marină”.

 b) caracteristicile proiectului:

 - mărimea proiectului – proiect de dimensiuni medii – suprafața perimetrului 70628 mp, amplasat în albia minoră a râului Bistrița, centrul albiei; accesul la perimetru se face din DN 15 Piatra Neamț - Bacău din zona pasarelei de acces spre S.C. FIBREX NYLON S.R.L. Săvinești, pe un drum asfaltat până la stația de sortare a S.C. AQUA PARC S.R.L., cu trecere prin amplasamentul acesteia, iar de aici pe un drum de exploatare de 1,2 km amenajat în albia minoră a râului Bistrița până la perimetrul de exploatare; pentru accesul de pe malul stâng al râului la perimetrul situat pe centrul albiei se va amenaja o trecere provizorie din tuburi PREMO D=1000 mm, L=6 m (S=210 mp), montate la cota talvegului, ancorate de mal; de o parte și de alta a căii de acces se vor executa rampe de acces din agregate minerale; la debite medii și mari, cât și la finalizarea exploatării agregatelor minerale din perimetru, aceste tuburi vor fi scoase din albie; extracția agregatelor minerale se va realiza din aval spre amonte, prin retragere de la firul apei către malul drept, în fâșii longitudinale succesive, paralele cu râul, în condiții de corecție a cursului de apă cu dirijarea râului pe centrul albiei pentru diminuarea eroziunii malului stâng (în apropierea

**- 2 -**

satului Brășăuți); se vor asigura pilieri de siguranță de 30 m față de malul stâng, pe toată lungimea perimetrului și de 120 m față de satul Brășăuți; adâncimea medie de exploatare este de 1,25 m iar adâncimea maximă de 2,24 m (în dreptul profilului transversal P9), fără a coborî sub cota talvegului natural; perimetrul va fi delimitat cu borne din beton cu înălțimea de 1,5 m, vopsite la capete; materialul va fi transportat în aceeași zi la stația de sortare sau la beneficiari;

 Extracţia se va realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 596760 | 609301 |
| 2 | 596731 | 609411 |
| 3 | 596627 | 609500 |
| 4 | 596512 | 609600 |
| 5 | 596425 | 609652 |
| 6 | 596306 | 609693 |
| 7 | 596282 | 609640 |
| 8 | 596393 | 609551 |
| 9 | 596563 | 609397 |
| 10 | 596638 | 609326 |
| 11 | 596686 | 609135 |

 - cumularea cu alte proiecte: nu este cazul;

 - utilizarea resurselor naturale: balast de râu;

 - producţia de deşeuri: nu rezultă;

 - emisiile poluante, inclusiv zgomotul şi alte surse de disconfort: nu sunt;

 - surse de poluare în perioada de execuţie: de la mijloacele de

 transport şi utilajele folosite – zona locuită este la aproxima-

 tiv 500 m față de amplasamentul perimetrului;

 - surse de poluare în perioada de funcţionare: nu sunt;

 - riscul de accident, ţinându – se seama în special de substanţele şi de tehnologiile utilizate – nu este cazul;

 - utilizarea existentă a terenului – conform PUG – ului comunelor Piatra Șoimului și Dumbrava Roșie, categoria de folosinţă: ape, albia minoră a râului Bistrița;

 - relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

 c) capacitatea de absobţie a mediului, cu atenţie deosebită pentru:

**- 3 -**

 - zonele umede – râul Bistrița nu este afectat dacă se respectă tehnologia de lucru;

 - zonele costiere – nu sunt;

 - zonele montane şi cele împădurite – nu sunt;

 - parcurile şi rezervaţiile naturale – nu sunt;

 - ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. - nu sunt;

 - zonele de protecţie specială – în zona sau în vecinătatea amplasamentului acestui proiect – nu sunt;

 - ariile în care standardele de calitate a mediului stabilite de legislaţie au fost deja depăşite – nu sunt;

 - ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

 - peisajele cu semnificaţie istorică, culturală şi arheologică – nu sunt;

 d) caracteristicile impactului potenţial:

 - extinderea impactului: aria geografică şi numărul persoanelor

afectate – impact nesemnificativ;

 - natura transfrontarieră a impactului – nu este cazul;

 - mărimea şi complexitatea impactului – impact nesemnificativ;

 - probabilitatea impactului – redusă;

 - durata, frecvenţa şi reversibilitatea impactului – în timpul executării lucrărilor.

 Pentru speciile protejate de plante şi animale sălbatice terestre, acvatice şi subterane, care trăiesc atât în ariile naturale protejate, cât şi în afara lor, în timpul realizării accesului la perimetru cât și în timpul exploatării agregatelor minerale sunt interzise:

 a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

 b) perturbarea intenţionată în cursul perioadei de reproducere, de creştere, de hibernare şi de migraţie;

 c) deteriorarea, distrugerea şi/sau culegerea intenţionată a cuiburilor şi/sau ouălor din natură;

 d) deteriorarea şi/sau distrugerea locurilor de reproducere ori de odihnă;

 e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

**- 4 -**

 f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

 Condiţiile de realizare a proiectului :

 a) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 b) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 c) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 d) titularul va informa în scris Agenţia pentru Protecţia Mediului Neamţ la începerea lucrărilor;

 e) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

 f) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus **nu necesită parcurgerea celorlalte etape ale procedurii de evaluare a impactului asupra mediului**.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr.

554/2004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vefere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului prevăzute de H.G. 445 /2009, cu respectarea prevederilor Legii contenciosului administrativ nr. [554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi

**- 5 -**

îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. [554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim trebuie să solicite autorității publice emitente, în termen de 30 de zile de la data aducerii la cunoştinţa publicului a deciziei etapei de încadrare, revocarea respectivei decizii.

 Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.